Държавен вестник, бр. 50, 2015 г., стр. 7

БРОЙ  50	
Д Ъ Р Ж А В Е Н  В Е С Т Н И К 	
СТР.  7  
„ Г л а в а  т р е т а
МЕРКИ ЗА ОСИГУРЯВАНЕ НА ЗАЩИ­
ТА ВЪЗ ОСНОВА НА РЕГЛАМЕНТ (ЕС) 
№ 606/2013 НА ЕВРОПЕЙСКИЯ ПАРЛА­
МЕНТ И НА СЪВЕТА ОТ 12 ЮНИ 2013 Г. 
ОТНОСНО ВЗАИМНОТО ПРИЗНАВАНЕ НА 
МЕРКИ ЗА ОСИГУРЯВАНЕ НА ЗАЩИТА 
ПО ГРАЖДАНСКИ ДЕЛА
Чл. 23. Лице, което се ползва от мярка за 
осигуряване на защита, постановена в дър­
жава – членка на Европейския съюз, може 
да поиска издаване на заповед за защита 
на територията на страната от Софийския 
градски съд.
Чл. 24. (1) Съдът разглежда молбата в 
закрито заседание. Той се произнася в дву­
седмичен срок само въз основа на заверено 
копие от мярката за осигуряване на защита и 
удостоверението, издадено съгласно чл. 5 от 
Регламент (ЕС) № 606/2013 на Европейския 
парламент и на Съвета от 12 юни 2013 г. 
относно взаимното признаване на мерки за 
осигуряване на защита по граждански дела 
(OB, L 181/4 от 29 септември 2013 г.), нари­
чан по-нататък „Регламент (ЕС) № 606/2013“. 
Документите се придружават с превод на 
български език.
(2) Съдът проверява и дали мярката може да 
бъде изпълнена със способите на българския 
закон. Когато това е невъзможно, той постано­
вява заместваща мярка на защита съобразно 
българското законодателство. Съдът уведомява 
лицето, създаващо заплаха, за заместването 
на мярката за осигуряване на защита.
(3) Заместващата  мярка за осигуряване 
на защита подлежи на въззивно обжалване 
от лицето, ползващо се от защита, или от 
лицето, създаващо заплаха, пред Софийския 
апелативен съд. 
Чл. 25. Отказ за признаване или отказ за 
изпълнение на мярка за осигуряване на за­
щита се постановява от Софийския градски 
съд по искане на лицето, създаващо заплаха. 
Чл. 26. (1) Първоинстанционният съд, раз­
гледал делото, издава по писмена молба на 
лицето, което се ползва от защита, удостовере­
нието по чл. 5 от Регламент (ЕС) № 606/2013. 
(2) Съдът уведомява лицето, създаващо 
заплаха, за издаването на удостоверението и 
за последиците от издаването му.
Чл. 27. Актът за поправяне или оттегляне 
на удостоверението по чл. 5 от Регламент 
(ЕС) № 606/2013 подлежи на обжалване пред 
съответния окръжен съд в двуседмичен срок, 
който тече от момента на уведомлението, че 
е издаден акт за поправяне или оттегляне на 
удостоверението.“
 § 18. В Закона за нотариусите и нотари­
алната дейност (обн., ДВ, бр. 104 от 1996 г.;
изм., бр. 117, 118 и 123 от 1997 г., бр. 24 от 
1998 г., бр. 69 от 1999 г., бр. 18 от 2003 г., бр. 29 
и 36 от 2004 г., бр. 19 и 43 от 2005 г., бр. 30, 39 
и 41 от 2006 г., бр. 59 и 64 от 2007 г., бр. 50  и 
69 от 2008 г., бр. 42, 47 и 82 от 2009 г., бр. 87 
от 2010 г., бр. 32, 41 и 82 от 2011 г., бр. 38 и 95 
от 2012 г., бр. 66 от 2013 г. и бр. 98 от 2014 г.) 
в чл. 80, ал. 3 изречение второ се заличава.
Законът е приет от 43-то Народно събрание 
на 19 юни 2015 г. и е подпечатан с официалния 
печат на Народното събрание.
За председател на Народното събрание:
Димитър Главчев
4206
МИНИСТЕРСКИ СЪВЕТ
ПОСТАНОВЛЕНИЕ № 156 
ОТ 26 ЮНИ 2015 Г.
за изменение на Постановление № 440 на
Министерския съвет от 2014 г. за преобразува­
не на национални музеи (ДВ, бр. 107 от 2014 г.)
МИНИСТЕРСКИЯТ СЪВЕТ
П О С Т А Н О В И :
§ 1. Навсякъде в постановлението думите 
„Национален музеен комплекс – София“ се 
заменят с „Национална галерия“, а думите 
„Националният музеен комплекс – София“ 
и „Националния музеен комплекс – София“ 
се заменят с „Националната галерия“.
Заключителни разпоредби
§ 2. В приложението към чл. 2, ал. 1 от 
Постановление № 14 на Министерския съвет 
от 2011 г. за определяне на първостепенния 
и второстепенните разпоредители с бюджет 
в Министерството на културата (обн., ДВ, 
бр. 11 от 2011 г.; изм. и доп., бр. 25, 35, 58 и 
83 от 2011 г., бр. 82 от 2013 г., бр. 23 и 107 от 
2014 г. и бр. 14 от 2015 г.) т. 78 се изменя така: 
„78. Национална галерия“.
§ 3. В чл. 1 от Постановление № 146 на 
Министерския съвет от 2010 г. за осигуряване 
охраната на обекти от национално значение 
в рамките на определената обща численост 
и бюджета на Министерството на вътрешни­
те работи (обн., ДВ, бр. 58 от 2010 г.; изм., 
бр. 107 от 2014 г.) думите „Националния 
музеен комплекс – София“ се заменят с 
„Национална галерия“.
§ 4. Постановлението влиза в сила от деня 
на обнародването му в „Държавен вестник“.
За министър-председател: 
Томислав Дончев
За главен секретар на Министерския съвет: 
Веселин Даков
4351